גיי אייקון

[ממוזער|250x250 פיקסלים|הזמרת-שחקנית האמריקאית [ג'ניפר לופז, הידועה כגיי אייקון, במהלך נאומה בשנת 2014 בטקס פרסי הליגה ההומו-לסבית נגד השמצה ה-25]]
**גֵיי אַייקוֹן** (מאנגלית: **gay icon**) הוא איש ציבור או דמות לא מציאותית הנחשבים לאייקון תרבותי של קהילת הלהט"ב.

האייקונים המוכרים ביותר הם לעיתים קרובות זמרים ואישים בתעשיית הבידור המחזיקים במספר מעריצים גדולים מקהילת הלהט"ב. מהם בולטים לאורך השנים בטי דייוויס, ג'ודי גרלנד, דיאנה רוס, מדונה, ג'נט ג'קסון, שר וליידי גאגא. עם זאת, המונח חל גם על פוליטיקאים, סופרים, ספורטאים, שחקנים, ודמויות מצוירות וירטואליות.

בדרנים בולטים הנחשבים סמלים הומוסקסואליים משלבים לעיתים קרובות נושאים של קבלה, אהבה עצמית ומיניות בעבודתם. גיי אייקונים מכל הכיוונים ידועים בכך שהכירו בתפקיד שמעריציהם מהקהילה הגאה מילאו בהצלחתם לרוב בתחילת דרכם.

## דמויות היסטוריות
### סאפפו
סאפפו מלסבוס הייתה משוררת יוונית הידועה בהלחנת מילים סנטימנטליות על נשים. ההומוארוטיקה הנתפסת בשיריה הובילה להפיכתה לסמל עבור נשים לסביות בעודה מעוררת השראה למונחים ספיים ולסביים. המיניות שלה, והנושאים בשירתה, נדונו ופורשו בהרחבה על ידי חוקרים לאורך השנים.

### סבסטיאן הקדוש
המרטיר הקדוש הנוצרי של המאה השלישית, סבסטיאן הקדוש, מוגדר כאחד הגיי אייקוניים המוקדמים ביותר בהיסטוריה. בשל תיאורו ביצירות אמנות כגבר צעיר, אתלטי ואטרקטיבי, ההיסטוריון ריצ'רד א קיי קבע כי "גברים הומוסקסואליים עכשוויים ראו בסבסטיאן בבת אחת פרסומת מדהימה לתשוקה הומוסקסואלית (אכן אידיאל הומוארוטי), ודיוקן אב טיפוסי של מקרה אי יציאה מהארון מעונה".[ממוזער|325x325 פיקסלים|סבסטיאן הקדוש מאת [אל גרקו (1577-1578)]]

בשנות ה-90 של המאה ה-19 נכלא המשורר האירי אוסקר ויילד, שכונה בעצמו גם כגיי אייקון בשל נטייתו המינית, ואימץ את שמו הבדוי "סבסטיאן מלמות" על שמו. המחזאי ההומוסקסואל טנסי ויליאמס השתמש בשמו של הקדוש לדמותו המעונה סבסטיאן במחזהו "פתאום, בקיץ האחרון" משנת 1957.

### מארי אנטואנט
לפני תחילתה של המהפכה הצרפתית (1978-1799), מתנגדי המלוכה הצרפתית הפיצו באופן קבוע תעמולה פורנוגרפית בטענה שמלכת צרפת מארי אנטואנט ניהלה מערכת יחסים לסבית עם מריה תרזה לואיזה מסבויה, נסיכת למבל. השמועות על מיניותה של אנטואנט אומנם לא היו מבוססות, אך הובילו לכך שהיא התפרשה כאייקון לסבי מוקדם ביצירותיהם של סופרים הומוסקסואליים, בהם בספר "תהום הבדידות" של רדקליף הול (1928) ובמחזה "המשרתות" של ז'אן ז'נה מ-1947.

## דמויות מודרניות
### דיאנה, הנסיכה מוויילס
דיאנה, הנסיכה מוויילס, נחשבת כגיי אייקון בולט על ידי קהילת הלהט"ב בזכות עבודתה עם גברים הומואים שסבלו ממחלת האיידס לאורך שנים. האתגרים שספנסר התמודדה איתם במהלך חייה במשפחת המלוכה הבריטית, בהם מאבקה בהפרעת האכילה בולימיה, הובאו כגורמים שחברי קהילת הלהט"ב יכלו להתחבר אליהם, בעיקר כתוצאה מעיסוקה במראה חיצוני, אשר תויג לאורך שנים בקרב חבריה.

בכותבו עבור המגזין *[[Them.|.them]]* דייוויד לבסלי תיאר את ספנסר כ-"סמל לדיכוי המשפחתי שרבים מהאנשים הקווירים מכירים טוב מדי", והוסיף כי, "אנשים קווירים מעריצים אותה כמה זמן היא המשיכה לנוכח סיטואציה מחורבנת. האם יש שם משהו יותר קווירי מאשר אישה נהדרת שנלכדה בבית עגום?". ג'יימס גרייג ממגזין *[[Vice (מגזין)|Vice]]* גם החזיק בדעה דומה ואמר כי "מעמדה כדיווה טרגית בצד, אין להכחיש שדיאנה ביצעה שינויים אמיתיים וחומריים בחיים של אנשי קהילת הלהט"ב במיוחד דרך העבודה שעשתה סביב מאבקה במחלת האיידס". במאמר שפורסם בשבועון ניוזוויק כתב דזמונד אוקונור כי עבודתה של דיאנה עם גברים הומוסקסואלים + מחלת האיידס הייתה מכריעה להזכיר "לאנשי הממלכה המאוחדת הגדולה שה-"בלתי ניתנים למגע" ראויים לאהבה ביניהם".

בשנת 2009, פאנל הכולל את איאן מקלן ואלן הולינגהרסט בחר בדיוקן של ספנסר עבור ייצוג בתערוכת גיי אייקונים בגלריית הדיוקנאות הלאומית, לונדון. באוקטובר 2017 כיבד מגזין *[[Attitude]]* את ספנסר בפרס המורשת שלו על עבודתה כלפי המאבק ב-HIV / איידס. בנה, הנסיך הארי, דוכס סאסקס קיבל את הפרס בשמה.

### ג'ודי גרלנד

הזמרת והשחקנית האמריקאית ג'ודי גרלנד הייתה פופולרית מאוד בקרב גברים הומוסקסואלים בשל רגישותה במחנה, והיא נחשבת "הסמל ההומוסקסואלי המובהק לפני קיומם של מהומות סטונוול". בשנות החמישים, הביטוי "ידידה של דורותי" שימש כמונח סלנג עבור הומוסקסואלים. מונח זה מיוחס הן לסופרת האמריקאית והן לגיי האייקון, דורותי פארקר, והן לתפקידה הבולט של גרלנד כ-"דורותי גייל" בסרט "הקוסם מארץ עוץ" משנת 1939. השיר "69: Judy Garland", שנכתב על ידי סטפין מריט ומופיע באלבום "50 Song Memoir" אשר מתמקד במהומות סטונוול והרעיון שנגרמו ברוח מותה של גרלנד שישה ימים קודם בהיותה גיי אייקון בולט.

### אלן דג'נרס
[ממוזער|339x339 פיקסלים|דג'נרס יחד עם בת זוגה [פורשיה דה רוסי במהלך טקס קבלתה כוכב בשדרות הכוכבים של הוליווד בספטמבר 2012]]
הקומיקאית, מנחת טלוויזיה, שחקנית, סופרת והמפיקה האמריקאית אלן דג'נרס מוכרת כגיי אייקון בולט מאז שנות ה-90. בשנת 1997, דג'נרס הצהירה על עצמה כלסבית. חשיפת הנטייה המינית שלה עוררה עניין רב בקרב הצהובונים האמריקאים. המחלוקת של הסיקור התקשורתי הרתיעה את הקריירה המקצועית שלה והותירה אותה "שקועה בדיכאון" בעוד שנותני חסות רבים, כמו רשת המזון המהיר של וונדיס, הפסיקו את תמיכתן בה. בספרה Love, Ellen אמה של דג'נרס, בטי, מתארת שהייתה בהלם כאשר דג'נרס יצאה מהארון, אך מאז הפכה לאחת התומכות החזקות ביותר שלה והפכה לחברה פעילה בארגון "PFLAG" ודוברת פרויקט יציאת הקמפיין לזכויות אדם. באותה שנה בה יצאה החלה דג'נרס מערכת יחסים רומנטית עם השחקנית אן הייש שנמשכה עד אוגוסט 2000. בין השנים 2000–2004, דג'נרס ניהלה רומן קרוב עם הצלמת אלכסנדרה האדיסון אשר הופיעו על שער הירוחן הלהט"ב אדבוקט לאחר שכבר הוכרז על פרידתן לתקשורת. מאז 2004, נמצאת דג'נרס במערכת יחסים עם השחקנית האוסטרלית פורשיה דה רוסי. לאחר ביטול איסור הנישואים החד מיניים בקליפורניה (2008), דג'נרס ודה רוסי התארסו, והתחתנו באוגוסט אותה שנה בביתן בבוורלי הילס, קליפורניה. ב-6 באוגוסט 2010, הגישה דה רוסי עתירה לשינוי חוקי של שמה לפורשיה לי ג'יימס דג'נרס.

דג'נרס השיקה תוכנית אירוח משלה בשעות היום, המופע של אלן דג'נרס, בספטמבר 2003. התוכנית עלתה בעקביות בדירוג הרייטינג וזכתה לשבחים ביקורתיים נרחבים. בעונתה הראשונה הייתה מועמדת ל-11 פרסי אמי וזכתה בארבעה, כולל קטגוריית תוכנית השיחה הטובה ביותר. התוכנית זכתה ב-25 פרסי אמי בשלוש העונות הראשונות שלה מאז יציאתה ב-7 בספטמבר 2006, דג'נרס נבחרה לארח את טקס פרסי האוסקר ה-79, שהתקיים ב-25 בפברואר 2007 מה שהפך אותה לאדם הלהט"ב המוצהר הראשון בגלוי אשר מארח את האירוע. במהלך מופע הפרסים אמרה דג'נרס, "איזה לילה נפלא, גיוון כזה בחדר, בשנה שבה נאמרו כל כך הרבה דברים שליליים על גזע, דת ונטייה מינית של אנשים. ואני רוצה להעלות את זה כאן, אם לא היו שחורים, יהודים והומואים, לא היו פרסי אוסקר או מישהו ששמו אוסקר כשחושבים על זה". מופעה זכה לביקורות משבחות בסיומו. בשנת 2016 העניק נשיא ארצות הברית ברק אובמה את מדליית החירות הנשיאותית לדג'נרס, עיטור הכבוד הגבוה במדינה.

### שר
הזמרת, שחקנית, מנחת טלוויזיה, ואשת העסקים האמריקאית, שר, נחשבת לעיתים קרובות לאחד הגיי אייקונים הבולטים של ימינו. מלכות דראג רבות נוהגות לחקות את הופעותיה ומראיה האקסטרבגנטי בהופעותיהן. לפופולריות הרבה של שר בקהילה תרמה גם העובדה שילדה הבכור, צ'אז בונו, יצא לראשונה כלסבית בגיל 17, מה שעל פי הדיווחים גרם לשר לחוש "אשמה, פחד וכאב" אך עם זאת, עד מהרה קיבלה את נטייתו המינית, והצהירה כי לאנשי להט"ב "אין את אותן הזכויות כמו כולם". ב-11 ביוני 2009, בונו הצהיר על עצמו כגבר טרנסג'נדר, ומעברו מנקבה לזכר הושלם באופן חוקי ב-6 במאי 2010.

שר הייתה הדוברת המרכזית בוועידת הארגון, הורים, משפחות וחברים של לסביות והומואים (PFLAG) בשנת 1997, ומאז הפכה לאחת התומכות הקולניות ביותר עבור זכויות להט"ב. במאי 1998 קיבלה את פרס אייקון מטעם הליגה ההומו-לסבית נגד השמצה בטענה כי "הביאה לשינוי משמעותי בקידום שוויון זכויות עבור אנשי להט"ב". שר הופיעה פעמיים (בשנות 2000 ו-2002) בסדרת קומדיית המצבים "ויל וגרייס" הידועה באופן ייצוג דמויות הומוסקסואליות בה, בתפקיד של עצמה וכמושא הערצה של ג'ק מק'פרלנד, דמות של הומו נשי מוחצן (בפרק של שנת 2002 חולם גיבור הסדרה ששר היא בעצם אלוהים). שר הצהירה רבות על זיקתה לקהילה באמירות כדוגמת "היו שנים שרק הומואים היו לצידי ובלעדיהם לא הייתי שורדת", "אם אפסיק ללבוש פאות ובגדים נוצצים, מלכות דראג ברחבי ארצות הברית יפשטו רגל".
### מדונה

הזמרת-יוצרת, שחקנית, מפיקה מוזיקלית, ואשת העסקים האמריקאית מדונה הפכה לגיי אייקון בולט ברחבי העולם החל משנות השמונים. כתב הירחון אדבוקט סטיב גדולה העיר כי, "בשנות השמונים והתשעים שחרורו של סרטון או סינגל חדש של מדונה היה דומה לחג לאומי, לפחות בקרב מעריציה ההומואים". גדולה גם הצהיר כי במהלך תקופה זו, במקביל לעליית מגפת האיידס בעולם, "כאשר אמנים אחרים ניסו להרחיק את עצמם מהקהל שעזר לכוכבות שלהם לעלות, מדונה רק הפנתה את האור לאוהדיה ההומואים וגרמה לו לשרוף את כל המאיר". שיריה לאורך השנים, "Justify My Love", "Erotica", "Vogue", "Express Yourself" וסרטה משנת 1991, "" התייחסו ליחסיה עם קהילת הלהט"ב. בשנת 2003 במהלך הופעתה בלבוש חתן בטקס פרסי הווידאו קליפים של MTV עם שיריה "Hollywood" ו-"Like a Virgin", נישקה מדונה את הזמרות האמריקאיות בריטני ספירס וכריסטינה אגילרה אשר היו לבושות ככלות לצד מחיאות כפיים מהקהל. מופען הוביל להתייחסות עולמית זמן קצר לאחר מכן בשל הבעת הנטייה הלסבית שכלל, והוגדר כאחד מרגעי הלהט"ב הבולטים בתעשיית המוזיקה בעולם והטובים בכל הזמנים מהיווסדותו של טקס הפרסים.[ממוזער|250x250 פיקסלים|מדונה נואמת בשנת [2013 במהלך טקס פרסי הליגה ההומו-לסבית נגד השמצה, ארצות הברית]]
[ממוזער|250x250 פיקסלים|מדונה במהלך נאומה נגד [החוק נגד תעמולה הומוסקסואלית במופעה במוסקבה, רוסיה בשנת 2012]]
ביוני 2010 פרסמה מדונה הצהרה שמתחה ביקורת על ההחלטה לכלוא שני גברים במלאווי משום שציינו איחוד אזרחי בטקס ביניהם באומרה, "כעיקרון, אני מאמינה בשוויון זכויות לכל האנשים, לא משנה מה המגדר, הגזע, הצבע, הדת או הנטייה המינית שלהם. השבוע, מלאווי עשתה צעד ענק לאחור. העולם מלא בכאב וסבל ולכן, עלינו לתמוך בזכות האדם הבסיסית שלנו לאהוב ולהיות נאהבים. אני קוראת לגברים ולנשים המתקדמים במלאווי - ובעולם כולו - לערער על ההחלטה הזו בשם כבוד האדם שוויון זכויות לכולם!". בנובמבר אותה שנה הופיעה בתוכניתה של אלן דג'נרס ודיברה נגד בריונות של ילדים ובני נוער בכלל, כולל בריונות כלפי בני נוער להט"בים והתאבדויות שנעשו בעוד שהדגישה כיצד התקרבה לקהילה הגאה כשהייתה נערה, ואמרה כי היא חשה שונה בתיכון ומצאה קבלה ואהדה בקרב חבריה ההומוסקסואליים והצהירה כי "למעשה, לא הייתה לי קריירה אלמלא הקהילה הגאה". ביוני 2011, דחקה במעריציה לתמוך בנישואים חד מיניים בניו יורק אשר הפכו לחוקיים לאחר כשבוע, באומרה כי "תושבי ניו יורק יש לשמוע את קולם. אומרו לחברי הקונגרס הממלכתיים שלכם לתמוך בהצעת חוק של נישואים זהים. כל מה שאתה צריך זה אהבה". במרץ 2013 העניקה פרס במהלך טקס פרסי הליגה ההומו-לסבית נגד השמצה לעיתונאי ההומוסקסואל המוצהר אנדרסון קופר בעודה קוראת למהפכה.
[ממוזער|250x250 פיקסלים|מדונה בהופעתה באירוע הגאווה "[WorldPride" במלאת 50 שנה למהומות סטונוול בשנת 2019]]
במהלך סבב הופעותיה "The MDNA Tour" בשנת 2012 שכלל כ-86 הופעות לקידום אלבומה *[[MDNA]]*, הופעותיה של מדונה בלטו בנושאים הקשורים לקהילת הלהט"ב. לפניי כל מופע חילקה לקהל צמידים ורודים לעידוד תמיכה בקהילה אשר בנוסף, מאות אנשים בקהל הביאו דגלי גאווה והניפו אותם במהלכו. מדונה עצרה במהלך כל מופע על מנת לדבר על נושא זה כאשר אמרה: "אני מרגישה שאנשים חוששים יותר ויותר מאנשים שונים. אנשים נעשים סובלניים יותר ויותר, אבל אנחנו צריכים עדיין לחולל שינוי... אנחנו לא צריכים לעשות את זה באלימות, אלא באהבה". היא המשיכה וציינה את מרטין לותר קינג הבן כלוחם למען שוויון הזכויות של אפרו-אמריקאים, באומרה כי, "אני כאן כדי לומר שלקהילה הגאה וההומואים שכאן, ובכל רחבי העולם, יש את אותן הזכויות, להיות מיוחסים בכבוד, בסובלנות, בחמלה ובאהבה". לאחר מכן ביקשה מהקהל להרים עמה את צמידי היד כדי להראות את "אהבתם ותמיכתם בקהילה הגאה". היא סיכמה את דבריה בכך ש-"אנשים המצטטים את התנ"ך, ומשתמשים באלוהים כמנגנון הגנה: ישו, מוחמד, בודהה ומשה רבנו הטיפו לכך – זה בכל ספר קדוש – 'ואהבת לרעך כמוך'. אינך יכול להשתמש בדת, או שמו של אלוהים, להתייחס לרעה לאנשים אחרים. אז בואו נצא לעולם ונפיץ את מסר האהבה הזה, ונחיה את חיינו ללא פחד. אמן".

אף על פי שנאומה זכה לשבחים רבים מהתקשורת, ב-17 באוגוסט הוכרז כי רוסים הומופובים יתבעו את מדונה תמורת 10.4 מיליון דולר, בטענה שהיא מקדמת "תעמולה הומוסקסואלית" המנוגדת לחוק נגד תעמולה הומוסקסואלית במדינה, ולכאורה "העליבה את רגשותיהם כשדיברה על זכויות הומואים במופע". לדברי אחד מעשרת הפעילים שהגישו את התביעה, "היא (מדונה) הוזהרה במילים שהיא צריכה לנהוג בהתאם לחוק והיא התעלמה מזה. אז נדבר בשפת הכסף... אולי מישהו לא רואה את הקישור אבל אחרי המופע של מדונה אולי ילד כלשהו הופך להיות הומו, איזו ילדה הופכת ללסבית, פחות ילדים נולדים כתוצאה מכך והמדינה הגדולה הזו לא יכולה להגן על גבולותיה - מבחינתי זה גורם לסבל מוסרי". ב-12 בנובמבר. התביעות נדחו במלואן. באוגוסט 2015 דווח בכל מקום על כך שמדונה לעולם לא תופיע ברוסיה שוב לאחר המקרה. שמונה שנים לאחר האירועים, בשנת 2020, מדונה הצהירה כי לא הייתה מודעת לגבי זה שזכתה בתביעות.

בשנת 2019 הופיעה באירוע הגאווה העולמית "WorldPride" במלאת 50 שנה למהומות סטונוול. בשנת 2020 פרסמה בחשבון האינסטגרם שלה עידוד עבור מעריציה לחתום על עצומה נגד חקיקה אנטי-להט"בית. 
קובץ:Gay Pride Parade 2007 NYC (616767572).jpg|מלכות דראג לבושות כדמותה של מדונה במהלך מצעד הגאווה בניו יורק בשנת 2007
קובץ:Lady Slim.jpg|מלכת הדראג ליידי סלים מופיעה בדמותה של מדונה באזרבייג'ן, 2020
קובץ:Nicola Marie, Madonna Set, Rotherham Pride 2015.jpg|ניקולה מארי מופיעה כדמותה של מדונה במהלך מצעד הגאווה ברוטרדם, הולנד בשנת 2015
קובץ:Madonna 1990.jpg|מדונה (שמאל) בשנת 1990 באירוע צדקה של פרויקט האיידס בלוס אנג'לס


### דייוויד בואי
המוזיקאי, הזמר, השחקן והמפיק המוזיקלי האנגלי מוגדר כאחד הגיי אייקונים הבולטים והוותיקים של ימינו. בואי הכריז על עצמו כהומוסקסואל בריאיון למייקל ווטס בגיליון של מלודי מייקר משנת 1972, במקביל לקמפיין שלו "זיגי סטארדאסט", שבמהלכו צוינו העמימות והבלבול של קהל הצופים בנוגע למיניותו של בואי. בראיון בספטמבר 1976 לפלייבוי, אמר בואי, "אני לא יכול להכחיש שהשתמשתי בעובדה הזאת טוב מאוד. אני מניח שזה הדבר הטוב ביותר שקרה לי אי פעם". אשתו הראשונה, אנג'י, תומכת בטענתו שהוא דו-מיני וטוענת שלבואי הייתה מערכת יחסים עם המוזיקאי מיק ג'אגר. בריאיון לרולינג סטון משנת 1983 אמר בואי כי הצהרתו הפומבית שהוא דו-מיני היא "הטעות הגדולה ביותר שעשיתי אי פעם" וכי תמיד היה "בארון הטרוסקסואלי". בהזדמנויות אחרות אמר שהתעניינותו בתרבות הומוסקסואלית וביסקסואלית הייתה יותר תוצר של הזמנים והסיטואציה שבה הוא נמצא מאשר של רגשותיו שלו.

בראיונו למגזין בלנדר בשנת 2002 נשאל אם הוא עדיין סבור שהצהרתו הפומבית היא הטעות הגדולה ביותר שלו. לאחר הפסקה ארוכה, הגיב: "אני לא חושב שזו הייתה טעות באירופה, אבל זה היה הרבה יותר קשה באמריקה. לא הייתה לי בעיה שאנשים ידעו שאני דו-מיני. אבל לא הייתה לי נטייה להחזיק כרזות. וגם לא להיות נציג של קבוצת אנשים". בואי אמר שהוא רוצה להיות כותב שירים ומבצע ולא כותרת לביסקסואליות שלו, וכי "באמריקה הפוריטנית אני חושב שזה עמד בדרכם של כל כך הרבה דברים שרציתי לעשות". מארק איסטון מתאגיד השידור הציבורי הבריטי "BBC" כתב בשנת 2016 (שנת מותו של בואי) כי "בריטניה הרבה יותר סובלנית לשוני. זכויות להט"ב ובהן נישואים חד-מיניים ושוויון בין המינים, לא היו נהנות מהתמיכה הרחבה שהן מקבלות ללא האתגר האנדרוגיני של בואי באותן שנים".

### ליידי גאגא
הזמרת, דוגמנית, אשת עסקים, פזמונאית, והשחקנית האמריקאית ליידי גאגא הצהירה על עצמה כביסקסואלית והיא פעילה בולטת למען קהילת הלהט"ב ברחבי העולם. היא מייחסת הרבה מההצלחה המוקדמת שלה למעריציה ההומוסקסואלים והיא נחשבת לגיי אייקון בולט. בתחילת הקריירה שלה אמרה כי התקשתה לקבל השמועות ברדיו, ואמרה: "נקודת המפנה עבורי הייתה הקהילה הגאה". אחת מהופעותיה הראשונות בטלוויזיה הייתה בטקס פרסי "NewNowNext" ששודרה בערוץ הטלוויזיה הלהט"בי לוגו. היא סיפרה כי הלהיט "Poker Face" מדבר על "הביסקסואליות שלה ועל איך לבן זוגה בעבר לא היה נוח איתה". בצעדה לשוויון לאומי בשנת 2009 נאמה בוושינגטון לתמיכה בזכויות להט"ב. בטקס פרסי הווידאו קליפים של MTV בשנת 2010 הופיעה עם שמלת בשר נא ואמרה מאוחר יותר בתוכניתה של אלן דג'נרס כי עשתה זאת כמחאה נגד המדיניות אל תשאל, אל תספר של צבא ארצות הברית האוסרת על להט"בים מוצהרים לשרת והוסיפה, "אם לא נעמוד על מה שאנחנו מאמינים בו ולא נלחם על זכויותינו, די מהר יהיו לנו זכויות כמו הבשר על העצמות שלנו". יום למחרת פרסמה קריאה בחשבונה בטוויטר לקבוע תאריך להצבעה לביטול המדיניות והעלתה סרטון ליוטיוב הקורא לאזרחים ליצור קשר עם נציגי הציבור המקומיים בבקשה לבטל את המדיניות.
[ממוזער|315x315 פיקסלים|גאגא מופיעה ב[הצעדה לשוויון לאומי|צעדה לשוויון לאומי בשנת 2009]]
ביוני 2011 גאגא הופיעה ברומא באירוע הגאווה האירופי, "Europride". היא ביקרה את מצב ההומואים המוגבל במדינות רבות באירופה ותיארה אותם כ-"מהפכנים של אהבה". באותה שנה, הוסמכה לשרה על ידי מנזר כנסיית החיים האוניברסלית, כדי שתוכל לערוך חתונה של שתי חברות קרובות שלה. בסוף שנת 2012 כאשר סבב הופעותיה "Born This Way Ball" הגיע לרוסיה, גאגא הואשמה בהפרת החוק נגד תעמולה הומוסקסואלית. היא איימה במעצרה ובקנס של 50 אלף דולר. פחות משנה לאחר מכן כאשר העביר הפרלמנט במדינה חוק דומה שהפליל כל סוג של נאום תמיכה כלפי קהילת הלהט"ב, גאגא שיתפה ברשתות החברתיות שלה את כעסה ואמרה "אני נשבעת להילחם למען מעריצי הרוסים, הדיכוי יתמודד עם מהפכה, אתם לא לבד! נילחם למען חירותכם". ביוני 2016, בלוס אנג'לס קראה בקול את שמותיהם של 49 ההרוגים בפיגוע הירי במועדון הלהט"ב באורלנדו ונשאה נאום מלאת דמעות. מאוחר יותר באותו החודש, הופיעה בסרטון ההוקרה של הקמפיין לזכויות האדם לקורבנות הפיגוע. בבחירות לנשיאות 2016 בארצות הברית תמכה בהילרי קלינטון והתנגדה לבחירתו של דונלד טראמפ ומאוחר יותר גינתה את איסורו על גיוס טרנסג'נדרים לצבא. בשנת 2017, הוכתרה בטקס פרסי "Miss Gay America" כאשת הלהט"ב של השנה. במשך הקריירה שלה, זכתה גאגא ב-2 פרסי התקשורת של הליגה ההומו-לסבית נגד השמצה, ובשנת 2014, נכללה על ידי מגזין "Out" כאחת מתוך 12 אייקוני הלהט"ב של כל הזמנים.[ממוזער|250x250 פיקסלים|גאגא מופיעה עם [דגל הגאווה הקנדי במהלך סבב הופעותיה "The Monster Ball Tour" בשנת 2010]][ממוזער|250x250 פיקסלים|גאגא במהלך סיור "אטובוס הילד האמיץ" מטעם "[Born This Way Foundation" בשנת 2012]]בשנת 2018, תזכיר שהודלף ממשרדו של טראמפ חשף כי ממשלתו רוצה לשנות את ההגדרה החוקית למין כדי להוציא מחוץ לחוק אמריקאים טרנסג'נדרים. גאגא הייתה אחת הסלבריטאיות הרבות שגינו את המהלך והפיצו את הקמפיין WontBeErased# למיליוני עוקביה בטוויטר. בינואר 2019, במהלך אחת מהופעותיה בסבב "Enigma", מתחה ביקורת על אשת סגן הנשיא מייק פנס, קארן פנס העובדת בבית ספר נוצרי אוונגליסטי בו הוצאו אנשי להט"ב בשל נטייתם המינית שכינתה אותו "הייצוג הגרוע ביותר של המשמעות של להיות נוצרי" והוסיפה, "גם אני אישה נוצרייה, ומה שאני יודעת על הנצרות היא שאנחנו לא נושאים דעות קדומות אלא כולם מקובלים". בשנת 2019 גאגא הוזכרה בווידאו קליפ של השיר "You Need to Calm Down" המוקדש לקהילת הלהט"ב של הזמרת טיילור סוויפט.
ב-2012 השיקה ארגון ללא מטרת רווח במטרה להעצמת בני נוער להט"בים בשם, "Born This Way Foundation". הארגון נקרא כך לפי שמו של הסינגל המוביל מאלבומה בשנת 2011, "Born This Way" המציין כי כל אדם נולד בדרכו וחובתם של כולם לקבל את השונה. אשת העסקים אופרה וינפרי, הסופר דיפאק צ'ופרה, ושרת הבריאות ושירותי האנוש האמריקאי, קתלין סבליוס, דיברו על פתיחתו באוניברסיטה הרווארד. מימונו העיקרי כלל כ-1.2 מיליון דולר מגאגא, 500,000 דולר מקרן עמיתי מקארתור, וכ-850,000 דולר מרשת חנויות היוקרה "בארניס" בניו יורק. ביולי 2012, הארגון שיתף פעולה עם רשת השיווק אופיס דיפו, אשר תרם 25% ממכירותיו במינימום של כ-1 מיליון דולר בסדרה של מוצרי חזרה לבית ספר במהדורה מוגבלת. יוזמות הארגון כוללים את הסיור "אוטובוס הילד האמיץ" שמשמש כמרכז נוער ליוזמה נגד בריונות. לארגון ישנם עמודים רשמיים ברשתות חברתיות בהם פייסבוק, אינסטגרם, טוויטר המפרסמים את תוכנו ופעילותו.

באוקטובר 2015, במרכז "ייל למודיעין רגשי" גאגא הצטרפה ל-200 תלמידי תיכון, קובעי מדיניות, ופקידים אקדמיים כדי לדון בדרכים לזהות רגשות לתוצאות חיוביות. בשנת 2016 הארגון שיתף פעולה עם אתר המדיה "Vox Media", אתר החדשות "Recode", ועם חברת הטכנולוגיה אינטל למאבק בהטרדה באינטרנט. הכנסות הגיליון "99" במגזין "V" בהשתתפות גאגא ובן זוגה לשעבר טיילור קיני נתרמו לארגון. היא הוציאה בגדים והאביזרים בשם "Love Bravery" ברשת החנויות "Macys" בחודש מאי אותה שנה בשיתוף פעולה עם הזמר אלטון ג'ון אשר 25% מכל רכישה תמכה בארגונה ובקרן המאבק נגד מחלת האיידס של ג'ון. היא השתתפה במשך שבוע בחודש יוני 2017 עם חברת הקפה סטארבקס בקמפיין בשם "כוסות החסד" שבו החברה תרמה כ-25 סנט במספר המשקאות לארגון. מאוחר יותר השתתפה בקליפ עם החברה "סטייפלס בע"מ" לגיוס כספים עבורו. ביום המעשים הטובים לשנת 2018, שיתפה פעולה עם הארגון להבאת מזון ובגדים למקלט של קבוצת הארגונים הצלב האדום לאנשים שנאלצו לפנות בתים בגלל השריפות בקליפורניה באותה תקופה. הארגון שיתף פעולה עם סטארבקס וחברת הספורט "SoulCycle" כדי להודות לכבאי קליפורניה על עבודתם במהלך השריפות.

במרץ 2019 כתבה מכתב לתומכי הארגון בו הודיעה על השקת תוכנית חדשה לפרויקט עזרה ראשונה לבריאות הנפש של בני נוער ביחד עם המועצה הלאומית לבריאות הנפש וסיפרה כיצד השיגה תמיכה שהצילה את חיה בזמנים קשים באומרה, "אני יודעת מה זה מישהו שיפרנס אותך ויבין מה עובר עלייך וכל צעיר בעולם צריך שיהיה לו למי לפנות כאשר הוא פגוע... זה הציל את חיי וזה יציל את שלכם". ב-22 בספטמבר 2020 הוציאה ספר אנתולוגיה בשם "Channel Kindness: Stories of Kindness and Community" שמציג 51 סיפורים על חסד, אומץ וחוסן מצד צעירים בכל רחבי העולם שנאספו על ידי הארגון. היא פרסמה את הספר באתגר חסד של 21 ימים ברשתות החברתיות שלה עם ההאשטאג BeKind#. בשנת 2021, שיתפה פעולה עם מותג השמפניה דום פריניון לשחרור מהדורה מוגבלת של בקבוקי "Rosé Vintage 2005" יחד עם פסל שתוכנן על ידה. 110 היצירות הבלעדיות נמכרו במכירות פרטיות, והרווחים הוענקו לארגון. חברת הקוסמטיקה של גאגא "Haus Laboratories" משנת 2019 הודיעה כי כל עסקה שתתרחש באתרה הרשמי יתרם דולר אחד לארגון.
קובץ:Gagaspeechdontask.jpg|גאגא במהלך נאומה נגד המדיניות "אל תשאל, אל תספר" בפורטלנד, מיין, 2010
קובץ:Lady Gaga with Rainbow Flag - Tacoma, WA (36261716351).jpg|גאגא מניפה את דגל הגאווה במופעה בוושינגטון, במהלך "Joanne World Tour"
קובץ:Gaga Gothic performando na parada LGBT de Curitiba, outubro 2019.jpg|חקיינית של גאגא מופיעה במהלך מצעד הגאווה של סאו פאולו, ברזיל בשנת 2019
קובץ:Born This Way 2 (18681854730).jpg|מפגינים במהלך מצעד הגאווה בפרזנו, קליפורניה מחזיקים דגל עם כיתוב הסינגל "Born This Way" של גאגא משנת 2011 בצבעי דגל הגאווה
קובץ:Lady Gaga EuroPride 2011 06.jpg|גאגא במהלך הופעתה ביוני 2011 באירוע הגאווה האירופי ברומא, איטליה, "Europride"
קובץ:The first drag queen of Azerbaijan Lady Slim.png|מלכת הדראג האזרית ליידי סלים הופיעה בתפקיד ליידי גאגא בפסטיבל הקוויר של טביליסי 2023
קובץ:Manchester Pride 2011 (6086126593).jpg|החקיין של ליידי גאגא במצעד הגאווה במנצ'סטר 2011.אַרצוֹת הַבְּרִית


### טיילור סוויפט
[ממוזער|250x250 פיקסלים|[טיילור סוויפט, שפתחה בקמפיינים לקידום השוויון בקרב קהילת הלהט"ב והיוותה מודל לחיקוי עבור אנשים רבים.]]
ב-1 ביוני 2019 יזמה סוויפט עצומה ב-Change.org, שנקראה "תמיכה בחוק השוויון", שנועדה עבור תמיכת הסנאט של ארצות הברית, בהעברת חוק השוויון הפרו-להט"בי בקונגרס המדינה; החוק אוסר על אפליה "על רקע מין, נטייה מינית, זהות מגדרית או היריון, לידה או מצב רפואי, כמו גם אפליה מינית". כמו כן, הוצגה הודעה הקוראת לצופים לחתום על העצומה שהופיעה בסוף הקליפ של "You Need to Calm Down"; נכתב בה: "בואו נראה את גאוותנו באמצעות דרישה לאומית ונדאג שהחוקים שלנו באמת יתייחסו לכל אזרחינו באופן שווה. אנא חתמו על עצמותי לתמיכה של הסנאט בחוק השוויון ב-Change.org". החל מ-12 באפריל 2020, יש לעצומה למעלה מ-704,000 חתימות, כולל אלה של סנאטורים דמוקרטים ומועמדים לנשיאות כמו אליזבת וורן, איימי קלובשר, אד מרקי, קירסטן ג'יליברנד, טים קיין, קורי בוקר ובטו או'רורק. סוויפט הפנתה מכתב לסנאטור הרפובליקני למאר אלכסנדר מטנסי, מדינת מולדתה וביקשה ממנו ומהסנאטורים האחרים לתמוך בחוק. היא כתבה כי "לאפשר לאזרחים אמריקאים עבודה או דיור על בסיס מי שהם אוהבים או איך שהם מגדירים את עצמם זה לא אמריקאי, ואפילו אכזרי".

בעקבות יציאת שירה "You Need to Calm Down", חלה עלייה בתרומות לעמותה הלא-ממשלתית הלהט"בית, GLAAD, תוך ששמה הופיעה בשיר עצמו: "". בתגובה, GLAAD פתחה גיוס תרומות בפייסבוק שיעדה היה 1,300 דולרים; גיוס התרומות הופנה בעיקר כלפי מעריציה של סוויפט, תוך שסכום התרומה הפופולרי ביותר היה 13 דולרים, בעקבות היותו מספר המזל של סוויפט. אנתוני ראמוס, אחד מהמנהלים ב-GLAAD, הצהיר כי סוויפט "היא אחת מכוכבות הפופ הגדולות בעולם; העובדה שהיא ממשיכה להשתמש בפלטפורמה ובמוזיקה שלה כדי לתמוך בקהילת הלהט"ב ובחוק השוויון היא סימן אמיתי להיותה בת ברית. "You Need to Calm Down" הוא המנון הגאווה הטוב ביותר ואנחנו שמחים לראות את טיילור עומדת לצד קהילת הלהט"ב כדי לקדם שוויון וקבלה בחודש הגאווה הזה". ראמוס הדגיש כי מרבית מהתרומות היו בסכום של 13 דולרים. שרה קייט אליס, המנכ"לית והנשיאה של GLAAD הצהירה: "טיילור סוויפט ממשיכה להשתמש בפלטפורמה שלה כדי למגר אפליה וליצור עולם בו כל אחד יכול לחיות את החיים שהוא רוצה לחיות. GLAAD כל כך אסירת תודה על תרומתה ותמיכתה במאמצים שלנו לקידום השוויון, ועל עבודתה השוטפת לנאום בעד מה שהוגן, צודק וכולל בתוכו את נושא הלהט"ב. באקלים הפוליטי והתרבותי המפלג של ימינו, אנו זקוקים לבעלי ברית נוספים כמו טיילור, המעבירים מסרים חיוביים ומרוממים ללהט"בים בכל מקום".

ב-26 באוגוסט 2019, זכתה סוויפט בפרס הווידאו קליפים של MTV בקטגוריית "קליפ השנה", על הקליפ של "You Need to Calm Down" במהלך טקס פרסי הווידאו קליפים של MTV לשנת 2019; בנאומה, סוויפט דחקה בקהל ובצופים לחתום על העצומה, והצביעה על כך שהבית הלבן לא הגיב אליה אף על פי שהיה לה "פי חמישה מכמות החתימות המצדיקות קבלת תגובה". הנאום בטלוויזיה הוביל לזינוק במספר החתימות על העצומה. למחרת, הוציא הבית הלבן הודעה; ג'אד דיר, סגן דוברת הבית הלבן, אמר כי "ממשל טראמפ מתנגד לחלוטין לאפליה מכל סוג שהיא ותומך ביחס שווה לכולם; עם זאת, הצעת החוק שהועברה על ידי הבית במתכונתו הנוכחית עלולה לערער את האחריות ההורית".

### קורט קוביין
הסולן והגיטריסט האמריקאי של להקת הגראנג' נירוונה, קורט קוביין היה ידוע כגיי אייקון ותיק. באוקטובר 1992, כשנשאל "ובכן, אתה הומו?" על ידי מגזין מונק, קוביין השיב, "אם לא הייתי נמשך לקורטני, הייתי דו-מיני. אני הומו רוחני וכנראה יכול להיות שאני דו-מיני. אם לא הייתי מוצא את קורטני נראה שהייתי ממשיך בסגנון חיים דו-מיני". קוביין הוסיף כי "חשב שהוא הומו" ו-"רצה למצוא נץ עוף ולמכור את התחת שלו". הוא תיאר את עצמו כ-"נשי" בילדותו, ולעיתים קרובות לבש שמלות ובגדים נשיים סטריאוטיפיים אחרים. חלק ממילות שיריו, כמו גם ביטויים שבהם שימשו עבורו להשחתת כלי רכב ובנקים, כוללים "אלוהים הומו", "ישו הוא הומו", "חוקי סקס הומוסקסואליים" ו-"כולם הומואים". באחד מכתבי העת האישיים שלו נאמר, "אני לא הומו, אף על פי שהלוואי שהייתי, רק כדי לעצבן הומופובים".
[ממוזער|250x250 פיקסלים|משתתפות ב[מצעד הגאווה בקטוביץ, פולין בשנת 2020 מחזיקות שלט עם ציטוטו הידוע של קוביין, "אלוהים הוא הומו"]]
קוביין דגל בשוויון זכויות מלא עבור קהילת הלהט"ב. בשנת 1992 נסע לאורגון להופעה ללא תשלום עבור תמיכה בהתנגדות להצבעת "מדד הצבעה 9" אשר ניסה לגרום לכל הממשלות באורגון איסור להשתמש בכספיהן או בנכסיהן כדי לקדם, לעודד או להקל על הומוסקסואליות בטענה כי "התנהגויות אלה הן חריגות, שגויות, לא טבעיות וסוטות ויש להימנע מהן". קוביין דיווח שהרגיש "שונה" מגיל שבע, והיה יעד תכוף לבריונות הומופובית בבית הספר שלו מפני שהיה לו "חבר הומו". קוביין התראיין לשני מגזינים הומואים בהם אאוט ואדבוקט אשר בשנת 1993 תוארו כ-"ראיון היחיד של הלהקה שבה נאמר על תכנון יצירת האלבום *[[Incesticide]]* אשר כלל הערות בהן ההצהרה המגנה הומופוביה, גזענות ושנאת נשים באומרה,

### רופול
[ממוזער|250x250 פיקסלים|רופול במהלך נאומו בטקס היכל התהילה של קליפורניה בשנת [2019]]
השחקן, מלכת דראג, דוגמן, סופר וזמר הפופ האמריקאי רופול נחשב כגיי אייקון בולט. רופול נחשב למלכת הדראג המצליחה ביותר מבחינה מסחרית בארצות הברית. הוא מוגדר כמי שדחף ליצירת חשיפה רחבה יותר למלכות דראג מתרבות הלהט"ב לחברת המיינסטרים, הודות להצלחתו המוקדמת בקריירה, ומאוחר יותר, בתוכניתו המרוץ לדראג של רו פול אשר הייתה לתוכנית השיחה הארצית הראשונה המציגה מלכת דראג כמארחת. בנוסף למגוון מערכונים של קומדיה, התוכנית זכתה לדיון בנושאים כמו העצמה עבור שחורים, העצמה נשית, נשים גאונות ופוליטיקה ליברלית. נושאים אשר לא היו מדוברים בטלוויזיה של שנות התשעים.

בשנת 1999 הוענק לרופול פרס אייקון בטקס פרסי המדיה של "GLAAD" על עבודתו בקידום שוויון עבור קהילת הלהט"ב. בשנת 2016 זכתה תוכניתו בפרס אמי לראשונה ושנה לאחר מכן ב-8 מועמדויות נוספות בהן זכייתו השנייה ברציפות בקטגוריית המארח המצטיין לתוכנית מציאות או תחרות ריאליטי. בשנת 2017 נכלל רופול ברשימת 100 האנשים המשפיעים ביותר בעולם של מגזין טיים. בשנת 2019 ציין העיתון פורצ'ן את רופול בתואר "מלכת הדראג המפורסמת ביותר בעולם".

### מריה קארי
הזמרת-יוצרת הפופ, נשמה, רית'ם אנד בלוז, גוספל, ג'אז, פזמונאית, מלחינה, מפיקה מוזיקלית והשחקנית האמריקאית מריה קארי מוכרת כגיי אייקון. שירה, "Hero" נחשב כהמנון בקרב הקהילה הגאה שכן הוא נוגע לנושאים של אימוץ אינדיבידואליות והתגברות על ספק עצמי. לדברי קארי עצמה, רבים מהמעריציה הגאים הודו כי התבגרו בהאזנה לשיר לצאת להארון והתייחסו לתחושת הבידוד ואי השייכות. אישיות הדיווה שלה נתנה לה הערצה רבה מצד מעריצים הומוסקסואליים. קארי זכתה באות כבוד על ידי "GLAAD" בשנת 2016 בפרס "בעל הברית" שעליו הביעה תודה למעריציה מהקהילה באומרה, "על האהבה ללא תנאי... אני מאחלת לכולכם אהבה, שלום והרמוניה".

בינואר 2019 הופיעה קארי בערב הסעודית, מה שגרר תגובה חריפה בעולם הערבי. אוון ג'ונס מהגרדיאן ציין כי "לקארי יש מעריצים הומוסקסואליים גדולים, פעילות הומוסקסואלית בערב הסעודית נענשת במוות. על קארי הופעל לחץ לביטול הופעתה בגלל רצח העיתונאי ג'מאל ח'אשוקג'י אשר התנגד למדיניות השלטון ובגלל מאסר במדינה בגין הצגת פמיניזם. בהודעת סוכנות הידיעות "AP", פרסומאי הקריירה של קארי אמר: "כשהוצע בפני קארי להופיע לקהל מגדרי בינלאומי ומעורב בסעודיה, היא קיבלה את ההזדמנות כצעד חיובי לקראת פירוק ההפרדה המגדרית. כאמנית הבינלאומית הראשונה שמופיעה בערב הסעודית, קארי מכירה בחשיבות התרבותית של אירוע מסוג זה ותמשיך לתמוך במאמצים עולמיים לקראת שוויון לכולם".
[ממוזער|250x250 פיקסלים|[קיילי מינוג מופיעה בשנת 2012 במהלך המרדי גרא ההומו-לסבי של סידני, אוסטרליה]]

### קיילי מינוג
הזמרת, פזמונאית, רקדנית, שחקנית קולנוע והנדבנית האוסטרלית קיילי מינוג נחשבת לגיי אייקון בעודה הגיבה לתואר באומרה, "אני לא גיי אייקון מסורתי. לא הייתה טרגדיה בחיי. רק תלבושות טרגיות. קהל ההומואים שלי היה איתי החל מההתחלה, הם סוג של אימצו אותי". בתכני הספר "דברים יפים בתרבות הפופולרית" (2007), מאת אלן מקי, הכתב מארק ברנן הצהיר כי יצירותיה של מינוג "מספקות צורה מדהימה של אסקפיזם".

מינוג הסבירה כי התוודעה לראשונה לקהל חברי קהילת הלהט"ב שלה בשנת 1988, כאשר מספר מלכות דראג הופיעו עם שיריה בפאב בסידני, ומאוחר יותר היא ראתה מופע דומה במלבורן. לדבריה, היא חשה "מרוגשת מאוד" שיש לה "קהל מעריך" כזה, אשר עודד אותה להופיע במקומות הומוסקסואליים ברחבי העולם, כמו גם למופע הכותרת הראשית בפסטיבל המרדי גרא ההומו-לסבי של סידני בשנת 2012.

### ג'נט ג'קסון

הזמרת-יוצרת הפופ האמריקאית ג'נט ג'קסון החלה לצבור קהל רחב מקהילת הלהט"ב במהלך שנות התשעים, כאשר זכתה לבולטות במוזיקה הפופולרית. ג'קסון קיבלה את פרס המדיה של הליגה ההומו-לסבית נגד השמצה (GLAAD) בקטגוריית "אלבום המוזיקה המצטיין" על אלבום האולפן השישי שלה שזכה בפרס הגראמי, *[[The Velvet Rope]]* משנת 1997 שדיבר על מאבק בהומופוביה ואהבה חד מינית. בשנת 2005, ג'קסון קיבלה את הפרס ההומניטרי מטעם ארגון הקמפיין לזכויות אדם ופרויקט האיידס בלוס אנג'לס כהוקרה על מעורבותה בגיוס כספים למען מאבק במחלה וב-19 ביוני 2008 זכתה בפרס אייקון מטעם "GLAAD" בהענקתה של אלן דג'נרס. בסתיו 2010, שוחחה ג'קסון עם לארי קינג ברשת הטלוויזיה CNN ותמכה בארגוני הלהט"ב "It Gets Better" ופרויקט טרוור, הפועלים למניעת התאבדויות בקרב בני נוער להט"בים בעוד שהשתתפה בסרטון רשמי מטעם הארגון, אשר יצר ב-1 בדצמבר 2010, המעודד בני נוער לפנות לארגון בשעת צרה.

במהלך הקלטת אלבומה *The Velvet Rope*, על פי הדיווחים סבלה ג'קסון מדיכאון, שהפך לנושא מרכזי באלבום בקרב נושאים אחרים בהם התעללות במשפחה, דימוי עצמי נמוך, סדומזוכיזם, הומופוביה ונטייה מינית. בביקורתו על האלבום, השערות לגבי נטייתה המינית של ג'קסון עצמה החלו להסתובב לאחר שחרורו - במיוחד בנוגע לגרסת הכיסוי שלה לסרט "Tonight's the Night (Gonna Be Alright)" של רוד סטיוארט. אולם, ג'קסון הכחישה שמועות כי קיימה יחסי מין עם נשים,

הסינגל השני של האלבום, "Together Again", שהפך ללהיט במספר מדינות, הפך למחווה לאהוביה של ג'קסון אשר נפטרו כתוצאה ממחלת האיידס. חלק ממכירותיו נתרמו על ידי ג'קסון לקרן האמריקאית לחקר איידס. ב-17 בנובמבר 1997 זכתה ג'קסון באות כבוד על ידי הפורום הלאומי למנהיגות לסבית שחורה על התכנים הקשורים לנטייה מינית באלבומה. ביוני 2012 הכריזה ג'קסון כי היא מבצעת הפקה של סרט תיעודי על חייהם של טרנסג'נדרים ברחבי העולם שכותרתו *Truth* (אמת), ואמרה כי היא מסכימה לחתום על מנת לסייע בהפסקת האפליה נגד הקהילה הטרנסג'נדרית בעולם.

### ריקי מרטין
[ממוזער|291x291 פיקסלים|מרטין בנאומו בכנס [הקמפיין לזכויות אדם, 2010]]הזמר, הפזמונאי, המפיק המוזיקלי והשחקן הפוארטו ריקני, ריקי מרטין, הידוע כגיי אייקון, תומך באופן פעיל בזכויות הלהט"ב ברחבי העולם כהומוסקסואל מוצהר. מרטין נחשב כאמן הלטיני הראשון במוזיקה העכשווית שהצהיר על כך בגלוי. מגזין בילבורד תיאר את השפעתו כך: "עם הכרזתו של מרטין, אמנים הומוסקסואליים, ששמרו זמן רב את זהותם המינית בסוד, קיבלו סוף סוף מגדלור של תקווה. אם מרטין יכול היה לצאת עם הקריירה שלו ללא פגע, הייתה תקווה לאמנים אחרים במוזיקה הלטינית להתחיל לעשות את אותו הדבר". רבים מייחסים את המספר ההולך וגדל של כוכבים לטיניים שהחלו להכריז על נטייתם המינית באור הזרקורים להשפעתו של מרטין. במהלך ריאיון בתוכנית האירוח לארי קינג לייב, קרא להחלת לגליזציה של נישואים חד-מיניים ברחבי העולם. ב-12 בנובמבר 2012 נשא נאום בכנס ההומופוביה של האומות המאוחדות. רבים מהווידאו קליפים של מרטין מציגים זוגות חד-מיניים ומגוון נטיות מיניות, בהם: "Lo Mejor de Mi Vida Eres Tú", "Disparo al Corazón", "Fiebre", ו-"Tiburones".

ב-5 במרץ 2016 נפגש מרטין עם קבוצת זכויות הלהט"ב הצ'יליאנית "Fundación Iguales" לצורך למידה על האתגרים שאזרחי קהילת הלהט"ב במדינה מתמודדים איתם, ואמר: "אני רוצה שיהיו בצ'ילה זכויות נישואים שוות. אני רוצה שבניי יגדלו בעולם בו אין אזרחים סוג ב". באפריל 2016 צייץ בחשבונו בטוויטר, "אהבה ושוויון מנצחים, קולומביה אומרת כן לנישואים חד-מיניים", לאחר שבית המשפט העליון בקולומביה דחה הצעה שנישואים יחולו רק על איחוד בין גבר ואישה.

ביוני 2019 פרסם מרטין מכתב גלוי לאחר שיצאה לאור הצעת חוק בשם "חופש הדת", שהייתה מאפשרת לעובדי ממשלה להימנע מלשרת בוחרים מסוימים (בהם אנשי קהילת הלהט"ב), כתוצאה מהתנגדות דתית. במכתב הצהיר: "כמגן על זכויות האדם וחבר בקהילת הלהט"ב, אני מתנגד בתוקף לאמצעי המוצע שהוטל עלינו במסווה של חופש דת, שמציג אותנו בעולם כמדינה נחשלת". מושל פוארטו ריקו נסוג והסיר את תמיכתו בהצעת החוק לאחר הצהרתו של מרטין. בשנת 2019, בעודו מקבל פרס במהלך ארוחת הערב השנתית של הקמפיין לזכויות אדם בוושינגטון הבירה, הודיע מרטין כי הוא ובעלו מצפים לילדם השני יחד, וב-29 באוקטובר 2019 הודיעו באמצעות אינסטגרם על לידת בנם רן מרטין-יוסף. ב-25 ביוני 2020 הצטרף מרטין לאמנים בהם קייטי פרי ואדם למברט באירוע הווירטואלי "Can't Cancel Pride: Helping LGBTQ+ People in Need" לגיוס נראות וכספים עבור אנשי קהילת הלהט"ב שנערך על ידי פרוקטר אנד גמבל ו-"iHeartMedia" כתוצאה מהשלכות מגפת הקורונה.

### ניקי מינאז'
הראפרית ואמנית ההיפ הופ האמריקאית ניקי מינאז' מוגדרת כגיי אייקון ומגולמת לעיתים קרובות על ידי מלכות דראג בשל סגנון לבושה הצבעוני. בשנת 2019 פרשה מינאז' מהופעתה המתוכננת בערב הסעודית לאחר שפעילת זכויות הנשים לוג'ין אל-הת'ולול, נעצרה בגין דיבור נגד המשטר הסעודי על אפליית נשים. היא זכתה לשבחים על ידי "Human Rights Foundation" (הקרן לזכויות האדם) והגיבה על המעשה באומרה, "אני מאמינה שחשוב לי להבהיר את תמיכתי בזכויות נשים, קהילת הלהט"ב וחופש הביטוי".

עבור אלבום הבכורה שלה, יצרה מינאז' אלטר אגו בשם "רומן זולנסקי" אשר לדבריה סיפרה בראיון שרומן הוא הומוסקסואל, אלים מאוד, ילד שונה ומוזר שאמו מרתה הבריטית המסורתית והקתולית, חושבת שהוא צריך להיות נורמלי, ולכן היא מנסה לחנך אותו. המסר שניקי מנסה להעביר דרכו הוא שמותר להיות שונה. רומן משתמש הרבה בקללות מכיוון שכל חייו ניסו לחנך אותו. בשירים כמו "Bottoms Up", עם טריי סונגז, זה לא ראפ של מינאז', אלא של רומן זולנסקי, ואף טוענת כי רומן הוא "אחיה התאום". היא טוענת שהוא נולד בתוכה, מתוך זעם, והופכת להיות הוא כאשר היא כועסת "כמו שד בתוכה". בשנת 2010 אמרה מינאז' כי היא שיתפה פעולה עם אמינם בשיר ששמו "Roman's Revenge" שנכלל באלבום האולפן הראשון שלה, *[[Pink Friday]]*. השיר מתייחס לאלטר אגו של מינאז', רומן זולנסקי, שמאפיין את האלטר אגו של אמינם, סליים שיידי. באלבומה השני, *[[Pink Friday: Roman Reloaded]]*, הנקרא על שמו, השיר "Stupid Hoe" נכתב בעיקרון על ידי רומן וגם "Roman In Moscow" נכתב בהשראתו. למינאז' ישנו שיר שיתוף פעולה עם ליל ויין שנקרא על שם האלבום, "Roman Reloaded" אשר גם הוא מנקודת מבטו של רומן. בטקס פרסי גראמי 2012 הופיעה מינאז' עם השיר "Roman Holiday" שנכתב גם הוא על רומן אשר הופיע בסרטון לפני תחילת ההופעה.

### כריסטינה אגילרה
השחקנית-זמרת פופ, דאנס-פופ, נשמה, רית'ם אנד בלוז ואישיות הטלוויזיה האמריקאית כריסטינה אגילרה מוכרת כגיי אייקון ותיק. ב-2019 זכתה בפרס "הנראות" על ידי הקמפיין לזכויות אדם על כך ששימשה את "הפלטפורמה שלה כדי לשתף מסר של תקווה והשראה לאלה שנדחקו לשוליים... ובכך, הביאה נראות רבה יותר לקהילת הלהט"ב".
[ממוזער|250x250 פיקסלים|אגילרה מבצעת את "[Beautiful (שיר של כריסטינה אגילרה)|Beautiful" במהלך סבב הופעתה "The Liberation Tour" בשנת 2018]]
שירה של אגילרה משנת 2002, "Beautiful" זכה לאהדה רבה בקהילת הלהט"ב וכונה על ידי ערוצי תקשורת "המנונה" בשל המסר שלו להעצמה עצמית ויופי פנימי. הווידאו קליפ שלו העניק לאגילרה את פרס המדיה מטעם "GLAAD" על הצגתו החיובית של הומואים וטרנסג'נדרים. בשנת 2011, ארגון זכויות הלהט"ב הבריטי סטונוול כינה את השיר ל-"מעצים ביותר בעשור הקודם עבור לסביות, הומואים, טרנסג'נדרים וביסקסואלים". איש התקשורת ותורם עבור הארגון, פול גמבאצ'יני כינה את השיר "הישג מרכזי שעורר השראה למיליוני צעירים ברחבי העולם". בשנת 2009, המגזין רולינג סטון והערוץ VH1 רשמו אותו כאחד השירים הטובים ביותר של שנות האלפיים. לארי פליק מירחון הלהט"ב אדבוקט האמין שיציאת השיר היא "אחד הרגעים החזקים ביותר של אקטיביזם קווירי בשנת 2003". ב-5 באוקטובר 2010 התאספו מאות אנשים מול בית המדינה של מסצ'וסטס וביצעו את "Beautiful" כמחווה לבני הנוער שהתאבדו בשל בריונות נגד להט"בים במהלך החודשים הקודמים. במרץ 2011 הצטרפו "מקהלת הילדים של קולומבוס" ו-"מקהלת הגברים ההומואים של קולומבוס" לביצוע השיר כתרומה לפרויקט "It Gets Better". אגילרה הגיבה על קבלת השיר בקרב קהילת הלהט"ב באומרה,

### ליל קים
הראפרית והשחקנית האמריקאית ליל קים ידועה כגיי אייקון ותיקה. ב-2011 בחרה לוותר על הופעתה במהלך טקס פרסי BET והשתתפה במצעד הגאווה בניו יורק לציון לגליזציית הנישואים החד מיניים במדינה. במשך השנים השתתפה בפסטיבלי גאווה רבים, בהם מצעד גאוות אטלנטה השחורה ומצעד הגאווה השחור של וושינגטון הבירה.

### זינה הנסיכה הלוחמת
[ממוזער|250x250 פיקסלים|משתתפות במצעד הגאווה בווינה, [אוסטריה בתלבושותיהן של זינה וגבריאל בשנת 2018]]
זינה הנסיכה הלוחמת הייתה סדרת טלוויזיה אמריקאית מז'אנר הפעולה-על-טבעי-פנטזיה, אשר שודרה במשך שש עונות בין 4 בספטמבר 1995 ל-18 ביוני 2001. השחקנית הראשית, לוסי לולס, אשר גילמה את זינה כשלצידה ידידתה גבּריאל (רנה או'קונור) הנאבקות ביריבים בשר ודם, באלים וביצורים מיתולוגיים, לרוב בהשראת המיתולוגיה היוונית נהנתה ממעמד פולחן בקהילה הלסבית והוגדרה כגיי אייקון. חלק מבסיס האוהדות הלסביות רואו את זינה וגבריאל כזוג וחיבקו אותם כמודלים לחיקוי וכסמלים לסביים. קבוצה בהשראת הסדרה, "The Xenas Marching" (הצעדה של זינה) השתתפה במצעדי גאווה רבים. הפופולריות של זינה נוצלה בהצלחה על ידי יצרנית כלי הרחב היפנית, סובארו בניסיון להקים בסיס של לקוחות לסביות בעודה יצורת מכונית עם לוחית הרישוי "XENA LVR" (חובבת זינה).

נושא לעניין ודיון רב בקרב הצופים הייתה השאלה אם זינה וגבריאל הן מאהבות. העניין נותר מעורפל במכוון על ידי הכותבים. בדיחות, רמיזות וראיות עדינות אחרות למערכת יחסים רומנטית בין זינה וגבריאל כונו "סובבטקסט לסבי" או "תת-טקסט" על ידי המעריצים. סוגיית האופי האמיתי של מערכת היחסים בין זינה לגבריאל גרמה לוויכוחים אינטנסיביים של "משלוחים" בקבוצות מעריציהן של זינה, שהפכו ללהוטים במיוחד עקב פליטות מהוויכוחים האמיתיים על מיניות חד מינית וזכויות להט"ב.

מעריצים רבים הצהירו כי האופי המיני של מערכת היחסים של זינה וגבריאל התבסס על ידי ראיון שנתנה לוסי לולס למגזין "לסבין ניוז" בשנת 2003. לולס הצהיר כי לאחר סיום הסדרה, שם גבריאל מחייה את זינה עם צילום מים מהפה לפה, כדי שתיראה כמו נשיקה מלאה, היא האמינה שמערכת היחסים של זינה וגבריאל היא "בהחלט לסבית".

### בריטני ספירס
[ממוזער|250x250 פיקסלים|צועדים עם [דגל הגאווה|דגלי גאווה במהלך ציון יום רחוב כריסטופר בברלין, גרמניה בשנת 2021 לצד מחאת התנועה לשחרור בריטני]]הזמרת, רקדנית, שחקנית ואשת העסקים האמריקאית בריטני ספירס מוכרת כגיי אייקון מאז הכרתה בשנות התשעים. בשנת 2018 זכתה בפרס אייקון מטעם "GLAAD" על תפקידה ב-"האצה לקבלה של קהילת הלהט"ב". ספירס התייחסה ל-"נאמנות הבלתי מעורערת" ו-"חוסר השיפוט" של מעריציה מהקהילה הגאה במכתביהם עבור בילבורד בעודה אומרת כי, "הסיפורים שלכם מעוררים בי השראה, מביאים לי שמחה וגורמים לי ולבני לשאוף להיות אנשים טובים יותר".

מנואל בטנקורט ממגזין *[[Vice (מגזין)|Vice]]* כתב על "הערצה קווירית", במיוחד של גברים הומוסקסואליים עבור ספירס, באומרו, "במקום בו אייקונים הומוסקסואליים אחרים מציגים החזקה עצמית, חוסנה השברירי של ספירס הפך אותה למודל לחיקוי מרתק עוד יותר, קרוב יותר לג'ודי גרלנד מאשר לליידי גאגא... היא כדור מראה מנצנץ, השתקפות שבורה". בן אפל מאתר החדשות הפינגטון פוסט ייחס את מעמדה של ספירס כגיי אייקון ל-"חושניותה כה-תמימה / לא התמימה. המעבר לשירי הפופ הבסיסיים אך הממכרים, מהלכי הריקוד שלה, הקאמבק שלה מהפניקס מהאש מתוך סדרה של משברים בבריאות הנפש, הראו שאין לזלזל בה. בריטני היא מחנה. היא צלחת אופנה. בובה, בריטני היא מלכת דראג".

### הארי סטיילס
הזמר, שחקן וכותב השירים האנגלי הארי סטיילס מוגדר כגיי אייקון צעיר. סטיילס הציג תמיכה בקהילת הלהט"ב במשך השנים בהנפות דגל גאווה על הבמה ולבישת בגדים הכוללים נושאי להט"ב. בשנת 2018 מכרה חנותו המקוונת קולקציית חולצות עם הסיסמה "התייחס לאנשים באדיבות" בהדפסת צבעי דגל הגאווה במשך חודש הגאווה (יוני) אשר רווחיה נתרמו לארגון "GLSEN". הנטיות המיניות של סטיילס מהוות ספקולציות לאורך השנים, כשנשאל בראיון לשנת 2013 עם "GQ" הבריטית אם הוא דו מיני, השיב: "אני די בטוח שלא". בשנת 2017, אמר שהוא לא מרגיש צורך לתייג את המיניות שלו, והוסיף כי "כשאתה בתוך תחום יצירתי, חשוב להיות פרוגרסיביים. כולם צריכים להיות מי שהם רוצים להיות". כשנשאל בדצמבר 2019 על תדמיתו, השימוש באסתטיקת להט"ב ועמימותו המינית, השיב:

אופנתו צוינה כ-"רהוטה", "הדבר הבא" ו-"מהנה". בהתייחסותו לשימושו בצבע הוורוד בהם בכריכת אלבומו "Fine Line" ציטט סטיילס את המוזיקאי האנגלי מלהקת קלאש, פול סיימון, בראיון למגזין הרולינג סטון באומרו, "ורוד הוא צבע הרוקנרול האמיתי היחיד". אן פאוורס מרשת הרדיו הציבורית "NPR" כתבה כי סגנונו האישי מזכיר את "מצעד התיאטרון של ספייס גירלס דרך המורשת האמנותית של הפופ" וכי סטיילס, "מנחם את הדרך של האופנה לספר סיפורים באמצעות אביזרים אמנותיים". טום לאמונט מעיתון הגרדיאן ציין כי כמה מבחירות האופנה של סטיילס תרמו ל-"דיון פוליטי חשוב על אופנה מגדרית".

### ט.א.ט.ו.
[ממוזער|317x317 פיקסלים|צמד הרכב ה[פופ רוסי|פופ הרוסי, ט.א.ט.ו, וולקובה (שמאל) וקטינה (ימין), 2003]]
ט.א.ט.ו. היו הרכב פופ רוסי בינלאומי של הזמרות ילנה קטינה ויוליה וולקובה אשר פעל בין השנים 1999–2011 ומוגדר כצמד היצוא המוזיקלי הרוסי המצליח ביותר בכל הזמנים. חברות ההרכב נודעו ברחבי העולם בספקולציות האם הן לסביות בעוד נהגו להתנשק בלהט לפחות פעם בכל הופעה או ראיון, וזאת כדי לחזק את תדמיתן אשר הציגו במשך השנים. למעשה זה נוספו מילות השירים והקליפים של הצמד, שדיברו על היחסים הלסביים ביניהן, וראיונות בהם תיארו את חיי המין שלהן בעמימות. לעיתים קרובות השיבו על שאלות בנוגע לזהותן המינית באמירה כי הן "לא אוהבות להדביק לעצמן תוויות". במהלך סיבובי הופעתן, נהגו ט.א.ט.ו. להעלות לבמה זוגו חברים מהקהל אשר הדגימו על הבמה נשיקה חד מינית. בשנת 2006 הצהירה קטינה באומרה למגזין בילבורד,

היו הרבה שמועות סביב פיצול הצמד ממפיקן איוואן שאפובאלוב בתחילת שנת 2004 עד לשידור התוכנית "Podnebesnaya" שתיארה את הצמד עוזבות את שיתוף הפעולה בין השניים בגלל חוסר עניין ודאגה של שאפובאלוב. קטינה הצהירה כי "הוא גרם לנו להיות לסביות כשרק שרנו עבור לסביות. רצינו שאנשים יבינו אותן ולא ישפוט אותן. שהן חופשיות כמו כל אחד אחר". לאחר מכן פרסמו ט.א.ט.ו הודעה המיודעת לקהילה הגאה ב-17 במאי 2007 באומרן, "כשיצא אלבומנו השני, רבים ממערצינו הלהט"בים חשבו ששקרנו ובגדנו בהם. זה לא נכון! מעולם לא עשינו זאת. תמיד דגלנו באהבה ללא גבולות". במהלך שנת 2007 הפגינו הצמד במהלך מצעד הגאווה השני בבירת רוסיה, מוסקבה למרות חוסר האישור לארגונו.

### אדם למברט
הזמר, פזמונאי, דוגמן, והשחקן האמריקאי-יהודי אדם למברט מוגדר כאחד מהגיי אייקונים הצעירים של ימינו. למברט הוא הומוסקסואל מוצהר, בראיון למגזין הרולינג סטון הוא סיפר בגלוי על נטייתיו המיניות. למברט ידוע בעבודתו הבולטת למען צדק חברתי, וזכויות קהילת הלהט"ב בפרט. בראיון בשנת 2013 אמר, "אני מרגיש שכאשר אתה סלבריטאי ידוע בתעשייה, אתה נושא באחריות לנסות להפוך את העולם לטוב יותר... הפרסום הוא לא רק לגבי, אלא גם על לקחת אותו ולהעלות את המודעות בקרב אנשים ולגרום להם לשתף פעולה". הופעתו בטקס פרסי המוזיקה האמריקאית בשנת 2010, עוררה תשומת לב תקשורתית כאשר נישק גבר על הבמה בשידור חי. למברט אמר כי "ההופעה שימשה להבאת גבולות חברתיים על ידי הדגשת הסטנדרט של האתיקה התקשורתית. באוגוסט 2011, זכה בפרס השיויון בקליפורניה על היותו מודל למופת לחיקוי קהילת הלהט"ב. מאוחר יותר זכה יחד עם אימו בטקס פרסי הארגון הורים, משפחות וחברים של לסביות והומואים בפרס עבור "קולו האותנטי". בשנת 2010, הועמד בקטגוריית אמן המוזיקה המצטיין של השנה בטקס פרסי התקשורת של הליגה ההומו-לסבית נגד השמצה. באותה שנה השתתף בקמפיין עבור הארגון "It Gets Better". בחודש מרץ לאחר מכן, הוציא לאור גרסת רמיקס לשירו "Aftermath" מתוך אלבומו, *For Your Entertainment* אשר הכנסותיה נתרמו לפרויקט טרוור. לאחר ששיתף פעולה עם חברת התכשיטים "Pennyroyal" שבה הכין תליון במהדורה מוגבלת גייב כ-43,500 דולר עבור הפרויקט.
בשנת 2010, השתתף ביום המודעות כלפי קהילת הלהט"ב שהוקדש למען חיי להט"בים שהתאבדו. באוקטובר 2011 למברט קרא למעריציו לתרום לספיישל מרתון המחול של MTV למאבק בבריונות. בחודש דצמבר הופיע בקונצרט הצדקה "Cyndi Lauper & Friends: Home for the Holidays" שגייס כספים לארגון הלהט"ב "True Colors Fund". בינואר 2012 בראיון בלעדי למגזין הבריטי "Pressparty" ציין כי "למרות ההתקדמות החברתית בארצות הברית הדרך עוד ארוכה במיוחד בתעשיית המוזיקה... אני מייחל למגוון קהילת הלהט"ב להיות מיוצגים באופן נרחב יותר בתעשיית הבידור, אני חושב שנעשו צעדים גדולים יותר בקולנוע והטלוויזיה, אבל אנחנו עדיין רק בתחילת הדרך במוזיקה. אני רוצה את עצמי גבר פוסט גיי שעובד בתעשייה טרום גיי". ב-14 באפריל 2013, למברט היה לזמר הראשי במצעד הגאווה במיאמי ביץ'. ב-11 במאי זכה בפרס מיוחד המוענק לאנשי מקצוע בתקשורת אשר עשו שינוי משמעותי בקידום שוויון הזכויות בקהילת הלהט"ב. ב-30 במאי זכה בפרס "התקווה של לוס אנג'לס" במסגרת חודש מורשת הלהט"ב השנתי השלישי בעיר. מאוחר יותר הופיע בקמפיין הבין לאומי "The F F New" בחסות הארגון "Friend Movement" שמטרתו העצמה עצמית והעלת המודעות נגד ביריונות. ב-15 ביוני 2013 הוכרז על ידי מועצת עיריית פיטסבורג כ-"יום אדם למברט". באותו חודש הנחה את המופע "גאווה ברחובות העיר" בפיטסבורג.[ממוזער|250x250 פיקסלים|למברט במהלך טקס [פרס הליגה ההומו-לסבית נגד השמצה|פרסי הליגה ההומו-לסבית נגד השמצה בשנת 2010]]בחודש מאי 2013, שיתף פעולה עם חברת התקשורת AT&T ופרויקט טרוור כחלק מקמפיין להעצמת המודעות בקהילת הלהט"ב שגייס כ-50,000 דולר. באותה שנה, למברט כתב שיר למען פסקול הסרט הלהט"בי "Bridegroom". ביוני 2014 שיתף שוב פעולה עם AT&T בקמפיין השנתי השני של החברה "Live Proud" המוקדשת לקהילת הלהט"ב. באפריל 2015 זכה בפרס אייקון המוזיקה בטקס פרסי הלהט"ב הבריטי. ביולי 2016 השתתף בסינגל "Hands" המוקדש לקורבנות פיגוע הירי במועדון הלהט"ב באורלנדו. ביוני 2017, נאם במצעד הגאווה בלוס אנג'לס והעביר מסר נגד שנאה של זכויות אדם. מאוחר יותר השתתף במחווה של מגזין הבילבורד כלפי חודש הגאווה וכינה את קהילת הלהט"ב כ-"השראה האמיתית שלו". באוקטובר 2017, הופיע עבור הארגון "Point Foundation" המעניק מלגות לסטודנטים להט"בים בעלי הצטיינות בארצות הברית. בחודש מאי 2018 אירח שיחה לבני נוער במרכז הצעירים הלהט"בי "LGBT Youth" בלונדון. ב-2019, הופיע בקליפ השיר "You Need to Calm Down" של הזמרת טיילור סוויפט אשר הוקדש לקהילת הלהט"ב. בינואר 2020 ייסד את הארגון ללא כוונת הרווח בשם "Feel Something Foundation" אשר מטרתו היא תמיכה בקרב להט"ב.

### קייטי פרי
הזמרת, פזמונאית, אשת עסקים והשחקנית האמריקאית קייטי פרי ידועה כגיי אייקון ודוגלת בפומבי עבור שוויון זכויות מלא עבור קהילת הלהט"ב. היא תמכה בארגון הלהט"ב הבריטי "Stonewall" במהלך הקמפיין "זה משתפר... היום" למניעת בריונות הומופובית, והקדישה את קליפ השיר שלה, "Firework" לפרויקט "It Gets Better". פרי אמרה לעמותה הבינלאומית, "Do Something" בנובמבר 2008 שהיא גאה להיות פעילת זכויות להט"ב באומרה, "תמיד הייתי אדם מאוד פתוח, אבל אני בהחלט מאמינה בשוויון". היא הצהירה כי הצביעה נגד הצעת תיקון החוק, "הצעה 8", אשר הגדירה את החוק כאיחוד אך ורק בין גבר לאישה בקליפורניה בשנת 2008. ביוני 2012, הביעה פרי את תקוותיה לשוויון להט"בי, והגיבה "בתקווה שנסתכל לאחור על הרגע הזה ונחשוב כמו שעכשיו בנושאים של זכויות אזרח אחרות ננענע את ראשינו בחוסר אמון ונאמר תודה לאל שהתפתחנו. זו תהיה תפילתי לעתיד". בדצמבר 2012 הוענק פרי לפרס הגיבור על ידי פרויקט טרוור על פעילותה למען נוער להט"ב. ב-18 במרץ 2017 זכתה בפרס שוויון לאומי מהקמפיין לזכויות אדם על "שימוש בקולה העוצמתי והפלטפורמה הבינלאומית להביע את דברי לשוויון עבור קהילת הלהט"ב", כאשר הארגון קבע כי "המסר של קייטי לשילוב ושוויון ממשיך לעורר אותנו ואת העולם". לאחר פיגוע הירי במועדון הלהט"ב באורלנדו ביוני 2016, חתמה לצד כ-200 אמנים ומנהלים נוספים בתעשיית המוזיקה על מכתב פתוח שארגן בילבורד שהופנה לקונגרס האמריקאי בדרישה להגביר את השליטה בשימוש בנשק בארצות הברית.

באמצעות חשבונה בטוויטר ובהופעות בעצרות שונות תמכה פרי בנשיא ברק אובמה בהתמודדות לבחירתו מחדש לנשיאות ושיבחה את תמיכתו בנישואים חד מיניים ושוויון לקהילת הלהט"ב. היא הופיעה בשלוש עצרות עבור אובמה, בלוס אנג'לס, לאס וגאס, וויסקונסין, וביצעה גרסת כיסוי לשיר "Let's Stay Together" של אל גרין וכן מספר משיריה. במהלך הופעתה בלאס וגאס לבשה שמלה שנועדה לשחזר פתק הצבעה, כשתיבתו של אובמה מלאה. באוגוסט 2013 הביעה פרי ביקורת על טוני אבוט, מנהיג המפלגה הליברלית-שמרנית באוסטרליה ומועמד לראשות ממשלת אוסטרליה, בשל התנגדותו לנישואים חד מיניים באומרה, "אני אוהבת אותך כבן אדם אבל אני לא יכולה לתת לך את הצבעת הקול שלי". הצהרתה באה לאחר שאבוט הביע גאווה על היוודעו להופעה הקרובה של פרי באוסטרליה.

### ביונסה
הזמרת, פזמונאית, מפיקה מוזיקלית, רקדנית, והשחקנית האמריקאית ביונסה ידוע כגיי אייקון. ביונסה קראה לתמיכה בפומבי בנישואים חד מיניים ב-26 במרץ 2013, לאחר הדיון בבית המשפט העליון על הצעת קליפורניה 8 אשר הייתה הצבעה בקליפורניה על תיקון חוקתי של המדינה שנועד לאסור נישואים חד מיניים. היא יצאה נגד חוק הפרטיות והאבטחה של מתקני הציבור בצפון קרוליינה, הצעת חוק שהועברה (ובהמשך בוטלה) שהפלה את קהילת הלהט"ב במקומות ציבוריים בהצהרה במהלך הופעתה שלה בבירת המדינה, ראלי, במסגרת סבב הופעתה, "The Formation World Tour" בשנת 2016.

בפברואר 2017 התבטאה נגד משיכת ההגנות על סטודנטים טרנסג'נדרים בבתי ספר ממלכתיים על ידי הממשל הנשיאותי של דונלד טראמפ. היא פרסמה קישור לקמפיין 100 ימים של חסד בעמוד הפייסבוק שלה והביעה את תמיכתה בנוער הטרנסג'נדרי והצטרפה לסגל של ידוענים שהתבטאו נגד החלטת טראמפ.

### לייזה מינלי
השחקנית, רקדנית והזמרת האמריקאית לייזה מינלי, בתם של ג'ודי גרלנד ווינסנט מינלי מוגדרת כגיי אייקון ותיק. במהלך חייה, מינלי שירתה בעמותות וגורמים שונים בהם הקרן למחקר איידס, שהוקמה על ידי אליזבת טיילור. בשנת 2007, אמרה בראיון כי "הקרן חשובה לי כי איבדתי כל כך הרבה חברים שהכרתי לאיידס". בשנת 1994, היא הקליטה את הלחן "The Day After That" של קנדר אנד איב ותרמה את ההכנסות למחקר איידס. באותה שנה ביצעה את השיר בסנטרל פארק במלאת 25 שנה למהומות סטונוול.

### מיילי סיירוס
[ממוזער|250x250 פיקסלים|סיירוס מופיעה במהלך פסטיבל גאוות הבירה של [וושינגטון די. סי.|וושינגטון, ארצות הברית בשנת 2017]]
הזמרת, פזמונאית, והשחקנית האמריקאית מיילי סיירוס ידועה כגיי אייקון צעיר. בגיל 14, הצהירה על עצמה כפנסקסואלית לאמה, והגיבה על כך באומרה, "אני אף פעם לא רוצה לתייג את עצמי! אני מוכנה לאהוב את כל מי שאוהב אותי עבור מי שאני! אני פתוחה לכולם". ביוני 2015, מגזין טיים דיווח כי סיירוס היא ג'נדרקווירית, והיא הגיבה, "אני לא מחשיבה את עצמי כבת או בן, ואני לא צריכה שבן הזוג שלי יתייחס אליי כאל בת או בן. אני ממש פתוחה עבור כל דבר בהסכמה שלא כולל בהמות מעל גיל ההסכמה". שירה "My Heart Beats for Love" מאלבומה "Cant Be Tamed" נכתב עבור אחד מחבריה ההומואים בעודה טוענת שמקומה האהוב להופיע למען הקהילה הוא לונדון בשל הליברליות הרחבה של העיר. לסיירוס קיים קעקוע על אצבעותיה התומך בנישואים חד מיניים. לאחר נישואיה ב-2018 לגבר, הצהירה כי היא עדיין מזוהה כקווירית.

ב-17 בספטמבר 2014 ייסדה את הארגון ללא מטרת הרווח, "Happy Hippie Foundation" הפועל למען בני נוער חסרי בית, קהילת הלהט"ב ואוכלוסיות מוחלשות נוספות. מאז שנת 2014, הארגון מספק תמיכה לכ-1,500 בני נוער חסרי בית בלוס אנג'לס והגיע ליותר מ-25,000 בני נוער להט"בים ומשפחותיהם עם תמיכה בנושא מגדר וסיפק שירותיים חברתיים לאנשים טרנסג'נדרים ולנוספים אשר נפגעו ממצבי משבר. "Happy Hippie" מועדד את מעריציה של סיירוס לתמוך במטרות הכוללות שוויון בין המינים, בתמיכת בזכויות להט"ב ובריאות הנפש באמצעות קמפינים למודעות וגיוס כספים.

ב-15 ביוני 2015 יצרה סיירוס את הקמפיין InstaPride# (גאוות אינסטגרם) בעמודה הרשמי. הקמפיין כלל סדרת דיוקנים בכיכובם של אנשים טרנסג'נדרים וקבוצות מגדר שונות, אשר הועלו לחשבונה יחד עם ההאשטג HappyHippiePresents, #InstaPride#. מטרת הקמפיין נועדה לעודד גיוון וסובלנות על ידי הצגת אותן קבוצות מגדר באור חיובי כדוגמאות לצופים המשתייכים לאותן קבוצות במטרה שיבינו את עצמם, כמו כן נקודות התייחסות לנאנשים אשר לא הכירו אישית אנשים במצבים דומים. סיירוס צילמה את האנשים בקמפיין ואף ראיינה כ-14 מהם במטרה שיחשפו את סיפוריהם האישיים יחד עם דיוקנם. לוגו הארגון הוא סמיילי צהוב מחייך, סיירוס אמרה כי היא מאמינה שמדובר בצבע שמח ולא מיני ולכן בחרה בו, והוסיפה כי היא רוצה "להפנות תשומת לב כלפי אנשים שסביר להניח לא ימצאו את עצמם כוכבים של צילומים או על שער של מגזין אופנה". בשנת 2015 הוצגה כאחד מתשעת סגני האלופות לתואר "איש השנה" של מגזין הלהט"ב אדבוקט. ביוני 2017 הוציאה לאור את השיר "Inspired" מאלבומה *[[Younger Now]]* עבור חודש הגאווה אשר את רווחיו תרמה ל-"Happy Hippie".

### אריאנה גרנדה
הזמרת, שחקנית והפזמונאית אמריקאית אריאנה גרנדה ידועה כגיי אייקון צעיר. גרנדה גדלה הכנסייה הקתולית אך נטשה אותה בתקופת כהונתו של בנדיקטוס ה-16 (אשר היה ידוע בהתנגדתו לכל סוג של זוגיות הומוסקסואלית) והצהירה על התנגדותה לעמדת הכנסייה בנושא לצד ציונו כי אחיה למחצה פרנקי הוא הומוסקסואל. היא עקבה אחר תורת הקבלה מגיל שתים עשרה, יחד עם פרנקי, מתוך אמונה כי "הבסיס טמון ברעיון שאם אתה אדיב לאחרים, דברים טובים יקרו לך". מספר שיריה, כגון "Break Your Heart Right Back", מצהירים על תמיכה בזכויות להט"ב. בשנת 2015, גרנדה ביצעה גרסת כיסוי יחד עם חברתה מיילי סיירוס לשיר "Don't Dream It's Over" של להקת "Crowded House" כחלק מסדרת סרטוני מוזיקה שהוציאה סיירוס ביוטיוב בשם "הפעלות בחצר האחורית של סיירוס" לטובת ארגונה ללא מטרת הרווח, "Happy Hippie" המסייעת לאנשי להט"ב ונערים חסרי בית. מאוחר יותר באותה שנה עמדה גרנדה בראש האירוע "Dance On the Pier", במסגרת שבוע הגאווה בניו יורק.

### דמי לובאטו
הזמרת-יוצרת והשחקנית האמריקאית דמי לובאטו ידועה כגיי אייקון צעיר. לובאטו מתארת את המיניות שלה כ"נזילה", ואמרה כי היא פתוחה לזוגיות עם אדם מכל מין שהוא. בשנת 2021 הצהירה כי היא מרגישה "מאוד קווירית" וסיפרה בריאיון למגזין "Glamour" באומרה,

ב-19 במאי 2021, לובאטו החלה להזדהות כג'נדרקווירית ובכינוי הגוף "they".

שירה במהלך הווידאו קליפ לשיר, "Really Don't Care" יחד עם הזמרת הבריטית שר לויד, צולם במהלך מצעד הגאווה בלוס אנג'לס בהשתתפותם של מאות מפגינים בקיץ 2014. היא נקראה במסגרת המצעד "הגרנד מרשל", כינוי למנהיג המצעד, הופעתה ביום הגאווה בניו יורק הוגדרה כהופעה המובילה לקהילת הלהט"ב בתחומי ההסברה והמעורבות החברתית. דובר הקהילה אף שיבח אותה על שהיא "מהווה דוגמה מדהימה לנוער של היום, הן הנוער השייך לקהילה והן הנוער הכללי, על פעלתנות בתחומי השוויון, מסרים חיוביים על תדמית הגוף ורמת הפתיחות שלה בנוגע למאבקיה". כמו כן היא הפכה לפנים של הקמפיין אמריקה למען שוויון בנישואין, שפעל למען אישור נישואים חד-מיניים במדינה. בנוסף הזמינה את הנפגעים מפיגוע הירי במועדון הלה"טב באורלנדו להופעה שלה ושל ניק ג'ונאס בשורה הראשונה במהלך סבב הופעתם "Future Now Tour". ב-2 באפריל 2016 זכתה לובאטו בפרס אייקון מטעם "GLAAD".

### דואה ליפה
[ממוזער|250x250 פיקסלים|ליפה מניפה את [דגל הגאווה בהופעתה באולם התיאטרון "Hollywood Palladium" בשנת 2018, לוס אנג'לס, ארצות הברית]]
הזמרת, פזמונאית, והדוגמנית הבריטית דואה ליפה דוגלת בשוויון חברתי מלא עבור קהילת הלהט"ב ומוגדר כגיי אייקון צעיר. ב-12 בפברואר 2018, הניפה את דגל הקהילה בזמן שביצעה את שירה "Be the One" באולם "Hollywood Palladium בעיר לוס אנג'לס כחלק מסיבוב ההופעות "The Self-Titled Tour". ב-12 במרץ 2018, ביצעה שוב את המעשה בעת שהופיעה עם שירה "Blow Your Mind (Mwah)" בהופעתה בתיאטרון "Palais of Melbourne". בספטמבר 2018, חלק ממעריציה של ליפה הוצאו על ידי האבטחה מהופעתה במרכז התערוכות והכנסים הלאומי בשאנגחאי מפני שהניפו את דגל קהילת הלהט"ב, למרות אי-ההפללה של הומוסקסואליות בסין בשנת 1997. בתגובה למעשה אמרה ליפה שהיא "גאה ואסירת תודה לאותם מעריצים שהפגינו את גאוותם" במופעה.

באפריל 2019, הביעה את תמיכתה בזכויות קהילת הלהט"ב של אזרחים בברוניי בקריאה לחרם נגד ענפי המלונאות של חסן אל-בולקיה, סולטאן ברוניי, לאחר שהכניס לתוקף חוק עונשין שהגדיר הומוסקסואליות במדינה כעונש מוות. בשנת 2020 הייתה מארחת מסיבות בפסטיבל המרדי גרא ההומו-לסבי של סידני ולקחה חלק במצעד בהופעתה. בחודש יולי באותה שנה כתבה מכתב לממשלת בריטניה שהתקבל על ידי שרת הנשים והשוויון, אליזבת טראס, לבקשתה לאיסור טיפולי המרה לשינוי נטייה מינית במדינה.

## ראו גם
* אייקון פופ

## לקריאה נוספת


* *The Culture of Queers*, Richard Dyer (2002). 
* *Gay histories and cultures*, George E. Haggerty (2000). 
* *20th Century Icons-Gay*, Graham Norton (2001). 
* *Frightening the Horses: Gay Icons of the Cinema*, Eric Braun (2002). 


## קישורים חיצוניים
* lgbt foundation, "Gay Icons",Gay Icons, 3 באוגוסט 2009

## הערות שוליים

קטגוריה:להט"ב: סלנג ומונחים